**MUDr. Alexander Mayer PhD., MPH, MHA** momentálne pôsobí ako medicínsky námestník Univerzitnej nemocnice Bratislava a súčasne ako chirurg na Chirurgickej klinike SZU a UNB.

Lekársku fakultu skončil v roku 2009 a hneď po skončení Lekárskej fakulty v Bratislave pôsobí dodnes na Chirurgickej klinike SZU a UNB. V roku 2013 získal atestáciu z chirurgie. Popri náročnej práci na chirurgickej klinike bol zaradený do doktorandského štúdia, kde sa venoval výskumu hojenia rán, čoho výsledkom bolo získanie doktorátu Philosophiae doctor - PhD. Venuje sa celému spektru operácii dutiny brušnej. Predovšetkým sa špecializuje na mini invazívne kolorektálne operácie. Popri práci chirurga pôsobí ako asistent na Slovenskej zdravotníckej univerzite a venuje sa výučbe medikov na Lekárskej fakulte Slovenskej zdravotníckej Univerzite ako aj postgraduálnej výučbe lekárov, budúcich chirurgov. Od roku 2017 pôsobí v riadiacich funkciách Univerzitnej nemocnice Bratislava. Popri zamestnaniu vyštudoval Vysokú školu zdravotníctva a sociálnej práce sv. Alžbety v Bratislave. Po úspešnom ukončení vzdelávacieho programu získal titul MHA (Master of Health Administration) a následne MPH (Master of Public Health ) nevyhnutné pre manažérsku prácu v zdravotníctve. Od roku 2017 pôsobil postupne ako manažér všetkých chirurgických disciplín UNB, následne ako námestník pre zdravotnú starostlivosť v Nemocnici akademika Ladislava Dérera (tzv. Kramáre) a v roku 2021 bol menovaný do funkcie medicínskeho námestníka celej Univerzitnej nemocnice Bratislava, kde pôsobí dodnes.

**Odkazy :**

<https://www.scopus.com/authid/detail.uri?authorId=57197698640>